**ОПИС ПОСЛОВА ЗА ПАРТИЈУ 3**

**УСЛУГЕ ТЕХНИЧКЕ ПОДРШКЕ И МОНИТОРИНГА ГРАНТ ПРОЈЕКАТА**

|  |  |  |  |
| --- | --- | --- | --- |
| ***Бр. уговора о донацији и шифра пројекта*** | 48-00-115/2021-28  IPA 2020 - 143 | ***Локација:*** | Србија; Топола, Београд (Младеновац), Крагујевац, Рековац и Краљево |
| ***Буџетска линија:*** | 5.9.11. | ***Период извршења:*** | децембар 2024. – јануар 2026. године |

|  |
| --- |
| **Сврха** |
| У циљу унапређења капацитета у различитим областима надлежности локалне самоуправе (ЛС), Стална конференција градова и општина – Савез градова и општина Србије (СКГО) као вид подршке локалним самоуправама, већ дужи низ година реализује грант шеме у форми доделе бесповратних средстава из фондова обезбеђених од стране међународних донатора, а пре свега Европске уније.  Како би се додатно унапредили капацитети ЛС за развој система социјалне заштите и социјалне инклузије Рома на локалном нивоу, у оквиру програма „Подршка одрживим услугама социјалне заштите у заједници и политикама укључивања на локалном нивоу“, СКГО је спровео два механизма подршке за доделу бесповратних ЕУ средстава - грант шему за обе горе наведе области и пакете подршке за област социјалне заштите. Кроз ове две компоненте програма спроведени су јавни позиви локалним самоуправама за подношење предлога пројеката и комплетиран је процес селекције и уговарања пројеката у складу са Практичним водичем за процедуре уговарања спољне помоћи Европске уније (ПРАГ правила).  Како би се обезбедио висок степен квалитета реализације одабраних пројеката ЛС као и висока апсорпција бесповратних средстава ЕУ, СКГО је потребна додатна подршка у виду праћења (мониторинга) имплементације као и подршке у реализацији пројеката уговорених између одабраних ЛС и СКГО као уговорног тела. |

|  |
| --- |
| **Уводне информације** |
| Стална конференција градова и општина – Савез градова и општина Србије пружа подршку локалним самоуправама у њиховим напорима да изграде свој правни, финансијски и функционални капацитет, заступа интересе, пружа висококвалитетне услуге и подржава развој и унапређење локалне самоуправе кроз заједничко деловање чланства, у складу са европским стандардима.  „Подршка одрживим услугама социјалне заштите у заједници и политикама укључивања на локалном нивоу“ је пројекат који финансира Европска унија у оквиру ИПА 2020, а који је усмерен на побољшање ефикасности политика социјалног укључивања како би се подстакле једнаке могућности и активно учешће жена и мушкараца из најугроженијих и маргинализованих група.  Пројекат пружа подршку локалним самоуправама у превазилажењу изазова у координацији, планирању, финансирању, имплементацији, праћењу и евалуацији политика социјалне заштите и инклузије Рома на локалном нивоу кроз обуке, менторство, саветодавну и финансијску подршку.  За отклањање постојећих недостатака у систему социјалне заштите на локалном нивоу спроводе се четири групе активности. Прва група је подршка усмерена ка свим ЈЛС, друга је оријентисана на техничку и финансијску помоћ посебно одабраним ЛС кроз пилот пакете подршке, трећа на даљу подршку локалним механизмима за социјално укључивање Рома, као посебно угрожене заједнице, и четврта на јачање услуга социјалне заштите и инклузије Рома на локалном нивоу кроз грант шему.  У оквиру **грант шеме** Стална конференција градова и општина је 19.12.2023. године расписала позив за подношење предлога пројеката који ће бити финансирани из средстава ЕУ. Грант шема је дизајнирана у сврху унапређења капацитети ЈЛС за развој локалних политика, за успостављање нових и унапређење постојећих услуга социјалне заштите, а на основу идентификованих потреба грађана и грађанки и капацитета пружалаца услуга да на њих одговоре, као и за даље јачање социјалне инклузије Рома и Ромкиња на локалном нивоу. Селекцију пристиглих предлога пројеката прошло је укупно 32 пројекта, од којих 19 појединачне вредности гранта до 100.000 евра у оквиру Партије 1 Социјална заштита и 13 пројеката појединачне вредности гранта до 60.000 односно у оквиру Партије 2 Социјална инклузија Рома. Предвиђено трајање пројеката је од 10 до 12 месеци.  **Пакети подршке локалним самоуправама** имају за циљ унапређење планског и правног оквира, финансијских и институционалних механизама за одрживо планирање и функционисање система социјалне заштите на локалном нивоу, а у складу са важећим стратешким и правним оквиром Републике Србије. Поред стручно-техничке подршке за унапређење система социјалне заштите, оквиру пакет подршке предвиђа је и финансијску подршку у виду бесповратних средстава за успостављање/проширење минимум једне услуге социјалне заштите за ЈЛС које су одабране путем јавног Позива за пакете подршке Појединачне вредности гранта су до 55.000 за стандардизоване услуге социјалне заштите односно до 95.000 евра за иновативне, међусекторске и/или међуопштинске услуге. Сви пројекти имају предвиђено трајање од 12 месеци.  СКГО ће, као уговорно тело, пратити реализацију пројеката са техничког аспекта (технички мониторинг) као и извршење буџета пројекта (финансијски мониторинг). С тим у вези, пружалац услуге ће спроводити технички мониторинг у реализацији 6 пројеката (3 у области социјалне заштите у следећим локалним самоуправама: Топола, Крагујевац и Рековац, и 3 у области инклузије Рома у граду Београду (општина Младеновац), Крагујевцу и Краљеву).  Технички монитор ће имати следећа задужења:  • Праћење и провера на терену (кроз посете ЛС на тромесечном нивоу) имплементације грант пројеката у складу са уговором о донацији и припадајућим анексима, кроз мониторинг реализације предвиђених активности и напретка пројекта у постизању предвиђених исхода (outуpt) и циљева (outcomes).  • Редовна комуникација (мејлом и телефоном) и саветодавна подршка ЈЛС у благовременом спровођењу предвиђених пројектних активности и превазилажењу потенцијалних ризика и изазова;  • Редовно информисање и извештавање СКГО, у задатим форматима, у вези са напретком реализације пројеката:  • Подршка ЈЛС у припреми набавки и другим питањима у вези са имплементацијом грант пројеката (припреми извештаја, измени уговора, обезбеђивању видљивости итд.)  • Подршка СКГО у припреми и општем надзору наративних кварталних и финалних извештаја у складу са уговором о гранту за пројекте |

|  |
| --- |
| **Очекивани производи рада** |
| 1. Преглед прогреса имплементације грант пројеката на месечном, кварталном и годишњем нивоу. 2. Контролне листе усаглашености кварталног извештаја за сваки од грант пројеката 3. Контролне листе усаглашености финалног извештаја за сваки од грант пројеката 4. Извештаји са теренских посета на тромесечном нивоу за сваки од додељених грант пројеката за мониторинг а у вези са кварталним односно финалним извештајем грант пројеката. |

|  |
| --- |
| **Задаци и обим ангажмана** |
| |  |  | | --- | --- | | **Задаци** | **Планиран број дана** | | 1. Подршка ЈЛС у спровођењу грант пројеката и њено праћење и извештавање СКГО о напретку (0,5 дана по пројекту на месечном нивоу током 12 месеци) | 36 | | 1. Реализација теренских провера на тромесечном нивоу и припрема извештаја (3 дана по пројекту) | 18 | | 1. Подршка СКГО у одобравању финалних извештаја за грант пројекте у (3 дана по пројекту) | 18 | | **Максималан број дана** | **72** | |

|  |
| --- |
| **Потребне квалификације и искуство** |
| * Високо образовање; * Најмање 10 година радног искуства по стицању дипломе факултета; * Најмање 5 година искуства у областима које су тема грант пројеката; * Искуство у техничком мониторингу ЕУ пројеката; * Искуство у реализацији ЕУ пројеката у предметним областима; * Искуство у раду са локалним самоуправама; * Одлично познавање енглеског језика; * Компјутерска писменост (MS Office пакет); * Добре аналитичке, комуникационе, организационе и вештине извештавања. |

|  |
| --- |
| **Комуникација и координација током ангажмана** |
| У обављању активности, ангажовани пружалац услуге ће бити у сталној комуникацији (имејлом и телефоном) са Сарадницом за спровођење грантова, као и менаџером и заменицом менаџера Пројекта. Технички монитор ће блиско сарађивати са својим „паром“, финансијским монитором, кроз размену информација и докумената релевантних за пројекте које подржавају и прате. |